Tuqda-nni ad tessuḍ isɣaren n tenqelt, ad as tezwireḍ iǧernanen baca akken ad tenddaḥ tmes, ad tserseḍ ijeqduren ɣef yisɣaren-nni ad ten-tɣumeḍ s turbiḥin, ad as tegreḍ isɣaren si leryuf qqaren-asen imaqaden, lagawal amaqad meskin ad yeqqed alama kfan ijeqduren, imiren matsemdeḍ-asen isɣaren ɣer lqaɛ ad ten-tafeḍ lhan ur xuṣen ara tuqda, ad yečenčun am qermud aya ayen txedmeḍ tibufraḥtin, tibaqyin n wuggi, llan-t temraḥlin mayla ad asen txedmeḍ bantur ad asen-teḍluḍ, d acebḥan neɣ ad asen-tegeḍ iǧeǧigen s ubansu ; nekk s yinziz n taɣaṭ i ten-xedmaɣ.